“ตระกูลป.” บวกคึก รับ WTI ดีดเหนือ 70 ดอลลาร์ หลังคาด “โอเปกพลัส” พับแผนเพิ่มกำลังผลิต
3 หุ้น “ตระกูลป.” วิ่งคึก รับน้ำมันดิบ WTI ดีดเหนือ 70 ดอลลาร์อีกครั้ง หลังคาดการณ์ “โอเปกพลัส” พับแผนเพิ่มกำลังผลิต เพื่อรับมือผลกระทบจากโอไมครอน
3 หุ้น “ตระกูลป.” วิ่งคึก รับน้ำมันดิบ WTI ดีดเหนือ 70 ดอลลาร์อีกครั้ง หลังคาดการณ์ “โอเปกพลัส” พับแผนเพิ่มกำลังผลิต เพื่อรับมือผลกระทบจากโอไมครอน
30 พ.ย. 2564

ผู้สื่อข่าวรายงานว่า ณ เวลา 10:02 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 36.50 บาท บวก 0.50 บาท หรือ 1.39% สูงสุดที่ระดับ 36.75 บาท ต่ำสุดที่ระดับ 36.25 บาท ด้วยมูลค่าการซื้อขาย 470.27 ล้านบาท
ด้านราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 57.50 บาท บวก 0.50 บาท หรือ 0.88% สูงสุดที่ระดับ 57.50 บาท ต่ำสุดที่ระดับ 57 บาท ด้วยมูลค่าการซื้อขาย 149.50 ล้านบาท
ส่วนราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 116 บาท บวก 2.50 บาท หรือ 2.20% สูงสุดที่ระดับ 116.50 บาท ต่ำสุดที่ระดับ 114.50 บาท ด้วยมูลค่าการซื้อขาย 97.48 ล้านบาท
โดยราคาหุ้นในกลุ่มพลังงานปรับตัวขึ้นวันนี้ ขานรับราคาน้ำมัน WTI ที่ดีดตัวขึ้นมายืนที่เหนือระดับ 70 ดอลลาร์ได้อีกครั้ง โดยได้แรงหนุนจากการคาดการณ์ กลุ่มประเทศผู้ส่งออกน้ำมัน (โอเปก) และชาติพันธมิตร หรือ โอเปกพลัส อาจระงับแผนการเพิ่มกำลังการผลิตในเดือนม.ค.ปีหน้า เพื่อรับมือกับผลกระทบจากการแพร่ระบาดของไวรัสโควิด-19 สายพันธุ์โอไมครอน